নৌপথে দায়িত্ব পালনে থাকবে নৌপুলিশ: নৌ-পরিবহন মন্ত্রী || || জনকন্ঠ
নৌপথে দায়িত্ব পালনে থাকবে নৌপুলিশ: নৌ-পরিবহন মন্ত্রী
নিজস্ব সংবাদদাতা, মাদারীপুর ॥ এবারের ঈদে লঞ্চে অতিরিক্তি যাত্রী বহনে কঠোর ব্যবস্থা গ্রহন করবে সরকার। ঈদে ঘরমুখো যাত্রীদের নিরাপদে যাতায়াতে পুলিশ, র‌্যাবের পাশাপাশি প্রত্যেকটি নৌরুটে নৌপুলিশ দায়িত্ব পালন করবে বলে জানিয়েছেন নৌপরিবহন মন্ত্রী শাজাহান খান। রবিবার দুপুরে মাদারীপুরের কাওড়াকান্দি ফেরিঘাটে ঈদে যাত্রীসেবা নিয়ে এক আলোচনা সভায় প্রধান অতিথির বক্তবে মন্ত্রী এ কথা বলেন।
নৌমন্ত্রী বলেন, অতিরিক্ত যাত্রী চাপ হলে ফেরিতে নিবিঘেœ তাদের পারাপার করা হবে। এছাড়াও দক্ষিঞ্চলের যাত্রীদের উন্নত সেবা দিতে ঢাকা-বরিশাল নৌরুটে ১৪ জুলাই প্রধানমন্ত্রী শেখ হাসিনা এমভি মধুমতি নামের স্টিমার উদ্বোধন করবেন।
এ সময় মন্ত্রী বাংলাদেশ সন্ত্রাস দমনের জন্য বিশ্বে রোলমডেল হবে বলে আশাবাদ ব্যক্ত করেন।
শিবচর উপজেলা চেয়ারম্যান রেজাউল করিম তালুকদারের সভাপতিত্বে এ সময় অন্যদের মধ্যে উপস্থিত ছিলেন, বিআইডব্লিউটিসির চেয়ারম্যান মিজানুর রহমান, বিআইডব্লিউটিএর চেয়ারম্যান কমোডোর মোজাম্মেল হক, নদী রক্ষা কমিটির চেয়ারম্যান আতাহারুল ইসলাম, মাদারীপুরের জেলা প্রশাসক মো. কালাম উদ্দিন বিশ্বাস, পুলিশ সুপার মোহাম্মদ সরোয়ার হোসেন, র‌্যাব-৮ মাদারীপুর ক্যাম্পের সহকারী পুলিশ সুপার সুমন রঞ্জন সরকারসহ অন্যরা।